लाख

लाख (संस्कृत: लक्ष)  दक्षिण एशिया एवं कुछ अन्य देशों में प्रयुक्त एक संख्यात्मक इकाई है जो सौ हजार (१००,०००) के बराबर होती है। गणितीय पद्धति में इसे (105) भी लिखा जाता है। भारतीय संख्या पद्धति में इसे १,००,००० लिखा जाता है। आधिकारिक और अन्य प्रसंगों में लाख का प्रयोग भारत, बांग्लादेश, नेपाल, पाकिस्तान, म्यांमार तथा श्रीलंका आदि में बहुतायत में किया जाता है।

प्रयोग 
लाख का प्रयोग संबंधित देशों में संख्यावाचक के साथ गुणवाचक या विशेषण के रूप में भी किया जाता है। जैसे- लखपति (लाखों का मालिक) और नौलखा (नौ लाख का) आदि। लाख का प्रयोग एकवचन के साथ बहुवचन में भी होता है। परिमेय संख्या के साथ एकवचन तथा अपरिमेय संख्या के साथ बहुवचन का प्रयोग किया जाता है। हालांकि यदि संख्यावाचक की बजाय गुणवाचक के साथ परिमेय संख्या जुड़ी हो बहुवचन का प्रयोग किया जाता है।

व्युत्पत्ति और क्षेत्रीय भेद 
एक मत के अनुसार लाख शब्द की व्युत्पत्ति पालि भाषा के लक्ख से हुई है जिसका अर्थ लक्ष्य, पौरुष चिह्न अथवा जुए में लगाया गया दाँव है। यहीं से लाख का संख्यात्मक मान सौ हजार प्राप्त किया गया है। अन्य संभावित व्युत्पत्ति संस्कृत के लक्ष से संबंधित है जिसका अर्थ भी हिंदी और पालि के समान ही है।
 
असमिया:  लाख
बंगाली भाषा:  लाख or  लोक्खो
धिवेही भाषा:  लक्क
गुजराती:  लाख
हिंदी:  लाख
मुंबईया हिंदी:  पेटी (पेट़ी)(पेटी का मतलब यहाँ ब्रीफ़केस से है जिसका आशय उस रक़म से है जो कि १०० रूपयों के बण्डल में एक ब्रीफ़केस या पेटी में आ सके।)
कन्नड़:  लक्ष
कश्मीरी: लाच
कोंकणी:  लाख or  लक्ष
मलयालम:  लक्षम
मराठी:  लाख or  लक्ष
नेपाली:  लाख
ओड़िया: ଲକ୍ଷ लखिया
पश्तो:  लाख
पंजाबी: / लक्ख
रोमानी:  लाख
संस्कृत:  लक्ष

सिंहली:  लक्ष
तमिल :  लच्छम
Telugu:  लक्ष
तुलु:  लक्ष
उर्दू:  लाख़

सन्दर्भ

इन्हें भी देखें
करोड़
लाख (लाह)